Elias Akselsen
Store norske leksikon,Kunst og estetikk,Musikk,Populærmusikk,Visesang
Elias Akselsen er en norsk sanger og musiker. Han er den fremste representanten for romanifolkets musikk i Norge, som for alvor kom frem i lyset mot slutten av 1990-årene, og har selv bakgrunn fra romanifolket.
Akselsen ble i 2001 tildelt NRKs folkemusikkpris. Han medvirket i filmen Tradra – i går ble jeg tater (2004). Stein Østbø skrev biografien Deilig er jorden (2004) om ham. Hans datter Veronica Akselsen ga ut soloalbum i 2004 og 2010. Hun medvirket sammen med søsteren Alice Kristine og faren på juleplatene Blå juleglede (2012) og Velkommen hjem (2015).Akselsen er også evangelist i pinsebevegelsen. Album Høstdrømmar (1998)  Hjemlandsklokker – Religiøse taterviser (1999)  Barn av den bortglemte rase (2000; sammen med Hulda Johansen) Juleplata Her kommer dine arme små (2003)  O, Jesus, du som fyller alt i alle (2005; med sanger av Aage Samuelsen)  Vandringsmannens beste (2007)  Sanger jeg har møtt (2013)  Ved leirbålet (2019)  Horta (2022; sammen med Stian Carstensen og Ola Kvernberg) Les mer i Store norske leksikon romanifolk folkemusikk